钦定古今图书集成/理学汇编/文学典/第118卷 > 郜琏
## 钦定古今图书集成/理学汇编/文学典/第118卷 > 郜琏

按《扬州府志》：“琏字友夏，号方壶，品行卓越，风雅绝伦，
性嗜山水，凡吴越闽广攒峦幽壑，千百年无人问津
者，鲜不游览而记述焉。又雅善鼓琴，尝操《梅花三弄》，
知音者以为广陵散复。在人间，尤精于绘事，曾写芭
蕉，为日本贡使持去，至今外国犹有郜蕉之名。因当
时以科贡官人，自嘉隆以后不由两榜出身者，概不”
除授正印。以故参军虽甚怀才抱异，终于幕府监纪
而止，未罄其经济之所。注云：“其子瑞麟，食饩黉宫，有
文名。”